
Riigihangete Vaidlustuskomisjon
Tartu mnt 85, Tallinn
vako@fin.ee
09. november 2026 

taotleja: 		OÜ BauEst 
registrikood 11220064 
Tuleviku tee 10, Peetri alevik, 
75312 Rae vald, Harju maakond
                                	
esindaja: 		vandeadvokaat Taivo Ruus
Advokaadibüroo Ruus & Veso			
e-post: taivo@ruusveso.ee 

TAOTLUS 

1. Teha lahend riigihanke vaidlustusmenetluses tasutud riigilõivu tagastamiseks summas 2560 eurot BauEst OÜ arveldusarvele nr EE822200221030516424.
 
BauEst OÜ otsustas 09.11.2026.a vaidlustada AS Saarte Liinid riigihanke „Rohuküla sadama Lõunabasseini kaitserajatiste rekonstrueerimine“ (viitenumber 310468)  tulemused, kuna vaidlustajal puudus info, kas hankija viis läbi RHS § 115 lg 2 sätestatud põhjendamatult madala maksumuse kohustusliku kontrollimenetluse. Vaidlustuse esitamise viimasel päeval tavalise tööaja lõpus 09.11.2026.a laekusid hankijalt vastused BauEst OÜ poolt 03.11.2026.a esitatud küsimusele, mille alusel loobus vaidlustaja vaidlustuse esitamise kavatsusest. Hankija vastuse kuupäevast nähtub, et see on esitatud 4 tööpäeva jooksul küsimuse esitamisest, mitte RHS § 46 lg 1 sätestatud 3 tööpäeva jooksul. 

RLS § 15 lg 1  p 2 kohaselt tagastatakse riigilõiv toimingu eest, mille tegemist ei taotletud. RLS § 12 lg 1 kohaselt tuleb taotlus lõivu tagastamiseks esitada riigilõivu võtjale. 

Lugupidamisega
Taivo Ruus

Riigilõivu tasumise maksekorraldus lisatud

